Um alle Inhalte sehen zu können, benötigen Sie den aktuellen Adobe Flash Player.start wo nami / über uns sekretariat / Sekretariat rěč / Sprache biblioteka / Bibliothek "čorna tafla" / "Schwarzes Brett" wo našich šulerjach stawizny šule stawizny šule 2 Geschichte der Schule Geschichte der Schule 2 šulska nowina 1 šulska nowina 2 šulska nowina 3 Schulzeitung 1 Schulzeitung 2 Schulzeitung 3 šulerjo pisaja/ Schülerarbeiten šulerjo pisaja 2 šulerjo pisaja 3 impresije / Impressionen UNESCO-camp 2019 Akcija "Lipjo" "Warimy z Tomašom" Adwentny woleybulowy tuněr póstnicy 2018 Póstnicy 2019 sportujemy sněhakowarske lěhwo 2018 Naš hodowny program hodowny projekt wysokoskok z hudźbu cdp / GTA domowy porjad Hausordnung protyka / Kalender UNESCO Projekt Anerkennung Weltkulturerbe Kriterien für die Anerkennung Beispiele materielles Erbe immaterielles Erbe Sorben als Welterbe Schülermeinungen zum Thema Schülermeinungen zum Thema UNESCO AGENDA Armut und Bildung Hunger und Geschlechtergleichheit Deutsch-Afrikanische Jugendakademie kontakt
šulerjo pisaja 3
Jeno na zdaće (krótkopowědančko)Samlutki wón tam leži, samlutki w sćinje wysokeho kamjentneho stołpa. Je hubjenje zdrasćeny, nima ani črije.Kaž wał trundlow leži na mazanej płachće, poprawom žana płachta wjace, bóle trěnje. Noze ma přićahnjenej a hłowa je do rukow połožena. Mjezwočo scyła njewidźiš, je zakryte ze šěrym rubiškom.Před nim steji nopach, tajka blachowa tyzka. W njej leža hižo někotre eura a samo módro-zelena bankowka. Wjele ludźi chwata nimo. Někotři hladajo na njeho, na prošerskeho, pak z miłym překwapjenjom, pak ze sobuželnosću a někotři so cyle wotwobroća. Na mjezwočach tutych čłowjekow móžeš porok a wotpokazanje čitać.Z masu bliži so žona, z plastowymi titami napakowana mać, při ruce ze sobu ćahajo mału, snano dźewjećlětnu holčku. Holca skaka wjesele pódla přepoćenej maćerje. W porstach dźerži barbi-klanku. Nadobo so dźěćo muža na zemi dohlada. Rozpjeršena křići.Muž wupada kaž prošer w stawiznje wo swjatym Měrćinje. Njedyrbi so jemu pomhać? Njeměła wona jemu do šalki euro tyknyć? Prošu, prošu. Knjez farar je tež prajił, zo dyrbimy přeco dźělić. Mać zdychuje hněwna. Holčka torha na jeje rukawje. Prošu mama, prošu. Hewak to knjezej fararjej praju, zo njedariš.Iritěrowana wostanje mać stejo. Holčka hlada triumfujo na nju. Prošer k jeju nohomaj poska njepohibliwje.Hłupe dźěćo, wboha mać. Tak mysli. Zapleńčene žadko.Hišće jónu zdychuje žona. Maš tla prawje.Holčka so rozhorjena šćěri a tyka ruku za pjenjezami. Prošu, mama.Krótke hrjebanje w móšni a potom dźerži holca so błyšćaty pjenjez w porstach.Pomału so wona prošerjej bliži. Muž čini, jako by spał.Mama, je wón mortwy? Mać wotkiwnje rozhněwana. Pój nětko skónčnje.Pjenježk padnje klinkotajo do blachoweho nopaška. Muž so hiba.Włosy holčki leća, jako so wobroći a za maćerju běži. Njewobroći so wjace. Hnydom jutře budźe na prěnjo swjato woprawjenskej wučbje wo swojim dobrym skutku rozprawjeć.Prošerski masa za nopachom. Skradźu zliči swój dobytk.Dosć a nadosć za dwě hodźinje lěnjeho pasenja. Za njeho dosaha. Pomału a ćežko stanje. Ludźo wokoło njeho so awtomatisce tróšku wuhibaja. Štó wě, što ma prošer předwidźane.Tola muž spakuje jeno cyle měrnje swoju płachtu a nopach a ćěrcha mjez stołpami won do jaskraweho słónca na naměsto.Ludźo kołowokoło so wjace wulce wo njeho njestaraja. Spodźiwnych čłowjekow wšudźe maš, to su nawukli.Prošerski dźe dale, stupa přez plestrowanu hasu k starym drjewjanym durjam w mazano-žołtej fasadźe. Hewrjekanje klinči. Přima za zerzawej ručicu.Hłupi ludźo, wón mysli. Wěrja tež wšitko, štož jim před nós sadźiš. A potom mjetaja cuzym swoje pjenjezy do klamy, jeno, zo bychu so lěpje čuli. Ale moje předrasćenje je tež wulkotne.Muž hlada skrótka horje na kónčk njebja mjez domami.Dźakuju dźědo, za twoje draby. Móžu je za swoje dobro wužiwać.Derje wšak je, zo sy hižo njeboh. Njeby so ći scyła lubiło, što je ze mnu so stało. By był wograwany, runje kaž ja.Nó haj, dyrbju. Nětko palenc, hewak njewudźeržu, njepřežiwju.Wodaj.Pozdatny prošer wotewri durje a zastupi do kura a halekanja.Alena Belkotec (2016)
Serbska wyša šula Ralbicy
Sorbische Oberschule Ralbitz
deu_Latn jav_Latn szl_Latn szl_Latn deu_Latn